WTI ดีดเหนือ 78 เหรียญ รับ “จีน” เปิดประเทศ หนุนดีมานด์น้ำมันพุ่ง
WTI พุ่ง 1% ดีดเหนือ 78 เหรียญ ขานรับการเปิดประเทศของจีน หนุนความต้องการใช้น้ำมันของจีน ซึ่งเป็นประเทศที่นำเข้าน้ำมันมากที่สุดในโลก
WTI พุ่ง 1% ดีดเหนือ 78 เหรียญ ขานรับการเปิดประเทศของจีน หนุนความต้องการใช้น้ำมันของจีน ซึ่งเป็นประเทศที่นำเข้าน้ำมันมากที่สุดในโลก
12 ม.ค. 2566

ผู้สื่อข่าวรายงานว่า สัญญาน้ำมันดิบ WTI พุ่งขึ้นกว่า 1% เหนือระดับ 78 ดอลลาร์ ขานรับการเปิดประเทศของจีน ซึ่งจะเป็นปัจจัยหนุนความต้องการใช้น้ำมันของจีน ซึ่งเป็นประเทศที่นำเข้าน้ำมันมากที่สุดในโลก
ณ เวลา 21:27 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนก.พ. ซึ่งมีการซื้อขายที่ตลาด NYMEX บวก 1.37 ดอลลาร์ หรือ 1.77% สู่ระดับ 78.78 ดอลลาร์/บาร์เรล
ด้านโกลด์แมน แซคส์คาดการณ์ว่า ราคาน้ำมันจะพุ่งแตะระดับ 110 ดอลลาร์/บาร์เรลภายในไตรมาส 3 ของปีนี้ โดยได้แรงหนุนจากการเปิดประเทศของจีน
นอกจากนี้ ราคาน้ำมันยังได้ปัจจัยบวกจากการที่นักลงทุนเพิ่มคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยเพียง 0.25% ในเดือนก.พ. 2566 ซึ่งเป็นการประชุมนโยบายการเงินนัดแรกของเฟดในปีนี้ หลังการเปิดเผยตัวเลขเงินเฟ้อในวันนี้